Partiet ble stiftet i november 1992, som følge av en lokal splittelse i Kristent Konservativt Parti. Kristent Samlingsparti var sterke EF-motstandere og ønsket innstramninger i abortloven og innvandringspolitikken. Gustav Mjåland fra Vennesla ble leder for det nye partiet. Prestene Per Kørner, Hans-Jakob Frøen og Stein Henriksen var også blant initiativtagerne.